Hei, denne artikkelen er over ett år gammel og kan inneholde utdatert informasjon

|||En venezuelansk bonde som sultestreiket i protest mot president Hugo Chávez, er erklært død.

Familien til Franklin Brito opplyste mandag at Brito døde som følge av sultestreiken, som ble innledet allerede i 2005 i protest mot at myndighetene eksproprierte gården hans.

Ifølge familien ble Brito et «symbol for alle som rammes av maktarroganse og for dem som blir støtt av herskernes arroganse».

Myndighetene i Venezuela hevder Brito var mentalt ustabil.

I fjor tok Chávez-regimet kontroll over 500.000 hektar landbruksjord som var eid av private.

(NTB)